ԱԺ ժամանակավոր հաշվիչ հանձնաժողովի նախագահ Գագիկ Մելիքյանը ներկայացրեց քվեարկության արդյունքները: Հաշվիչ պալատի անդամի ընտրությանը ԱԺ 105 պատգամավորներից քվեարկությանը մասնակցել է 88-ը, կողմ է քվեարկել 78-ը, դեմ՝ 10-ը: Հաշվիչ պալատի անդամ է ընտրվել ՀՀԿ խմբակցության առաջադրած Կարեն Կարապետյանը: Վերջինս երկար տարիներ աշխատել է Վերահսկիչ պալատում՝ զբաղեցնելով տարբեր պաշտոններ: Կարեն Կարապետյանը շնորհակալություն հայտնեց խորհրդարանին վստահության համար՝ վստահեցնելով, որ կանի ամենը, որպեսզի արդարացնի սպասումները: